13/03/2012 | Administración LocalMunicipal
Rianxo
Secretaría
Aprobación definitiva regulamento para a prestación do servizo de vehículos de aluguer con conductor

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial adoptado en sesión do 03/01/2012 do REGULAMENTO PARA A PRESTACIÓN DO SERVIZO DE VEHICULOS DE ALUGUER CON CONDUCTOR. O texto íntegro da ordenanza faise público, para o seu xeral coñecemento e en cumprimento do artigo 70.2 da Lei 7/1985, de 2 de abril, reguladora das bases do réxime local. Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso-Administrativa. É competencia do Concello de Rianxo a ordenación e regulación do servizo urbano de transporte en automóviles lixeiros á que se refire o Real Decreto 763/1979, de 16 de marzo, así como do servizo interurbano en coordinación co órgano autonómico correspondente. O obxecto deste regulamento cínguese exclusivamente ao servizo de vehículos de auto-turismo, isto é, a aqueles que prestan o servizo sen contador taxímetro. O fundamento desta regulamentación reside na competencia municipal para a prestación do servizo e especialmente nos cometidos especificados nos preceptos 21 e 40 do RD.763/1979, segundo os que a entidade local fixará a parada dos vehículos deste tipo así como o número máximo dos que poden concorrer a cada parada, o xeito en que estacionar nelas e a orde na recollida dos demandantes do servizo, e asemade a ordenacion do servizo no tocante a horarios, calendarios, descansos e vacacións. A) Fíxanse para o estacionamento de vehiculos destinados ao servizo público de transporte de viaxeiros, con licenza municipal de autoturismo os seguintes lugares: - Parada de Rianxo: Na Praza de Castelao, na zona delimitda mediante sinalización vertical, fronte ao edificio do Cuartel Vello. - Parada de Taragoña: Na Praza de Campo de Pazos, na zona delimitada por sinalización vertical. Isto sen prexuízo de que a situación das paradas queda supeditada a calquera modificación que o concello determine con ocasión dos distintos actos e usos a realizar nas vías en que se sitúan. B) En todas as paradas estacionarase por orde de chegada, desprazándose hacia adiante os primeiros postos por orde de chegada conforme van saíndo os anteriores cando quede espazo dunha praza libre diante do primeiro vehículo. C) Considerase perdido o posto e lugar que se ocupa cando o vehículo saía da posición que ocupa na parada, non podendo dar marcha a atrás nela, e sempre que houbera outro vehículo detrás disposto a ocupala.1. O servizo prestarase unicamente por aqueles que estén habilitados coa correspondente licenza municipal, e chegado o caso, autorización autonómica para o servizo interurbano.2. Para tal fin estarán identificados co escudo municipal no centro da porta dianteira e o número de licenza.3. Os vehículos provistos da correspondente licenza deberán concorrer á súa parada, sendo causa de avogar a licenza a non prestación do servizo durante 60 días, previa tramitación do expediente correspondente e causa xustificada.1. Cando un usuario se persone en calquera das paradas para recibir o servizo de autoturismo, tomará o vehículo estacionado en primeiro lugar, e si se dirixise a calquera outro taxista, este deberá indicarlle ao usuario, que debe de tomar o anterior a el na parada.2. Cando a través dunha chamada telefónica se requira a un taxista que se atope na parada, quen asista a dita chamada deberá comunicalo ao interesado para que a poda atender.3. Se despois de atender unha chamada telefónica o requirido non estivera, e o que a atendeu tampouco estivera dispoñible para saír no momento solicitado, o comunicará aos compañeiros que corresponda que estén presentes na parada.4. En caso de que coincidan, unha chamada de teléfono e un usuario na parada para realizar un servicio, se atenderá, en primeiro lugar ao usuario que está presente, e o seguinte taxista atenderá ao da chamada. Fíxase un servicio nocturno mínimo de garda, integrado por un titular, das 23,00 ás 06,00 horas, con carácter rotativo de forma semanal de luns a domingo, entre todos os titulares con licencia municipal de auto-turismo. Estes serán os responsables de realizar os servicios no horario sempre que sexan requiridos a través do teléfono de garda. A) Ningún taxista poderá deixar o seu vehículo estacionado nas paradas descritas neste regulamento cando non vaia a prestar un servizo. B) Ningún taxista poderá deixar o seu vehículo estacionado nas paradas descritas neste regulamento cando vaia realizar calquera xestión no caso en que na parada non estivera outro compañeiro en disposición de prestar o servizo, debendo comunicar a súa marcha ao compañeiro/s con vehículos mais próximos ao seu. A) Todos os taxistas recusarán levar a un cliente, si éste é debedor de calquera de eles, a non ser que no acto satisfaga a súa débeda. B) Cando chegue un usuario a calquera das paradas, con intención de recibir un servicio, e por motivos personais o titular da licenza que lle corresponda non queira realizalo este consentirá que o servicio o preste outro compañeiro, e así sucesivamente, debéndose prestar por algún deles en calquera caso. Ningún taxista deixará de prestar o servizo, sen causa xustificada, debendo comunicar por escrito o motivo á Alcaldía ou Concelleiro delegado en Tráfico, e ao Presidente da Asociación de Taxis, 1. Unicamente prestarase o servizo co vehículo autorizado na licenza municipal.2. Calquera cambio nun vehículo deberá ser comunicado e autorizado polo concello.3. Deberá estar ao día das inspeccións técnicas, seguros e demais obrigas determinadas no RD.763/1993 e normativa concordante. Todo o non recollido neste regulamento, estará suxeito ao previsto no Regulamento Nacional de Transportes en Automóbiles Lixeiros e na normativa autonómica e estatal de aplicación. As tarifas en vigor son de obrigado cumprimento para os titulares da Licencia Municipal. A) As infraccións por incumprimento de calquer precepto deste regulamento serán sancionadas polos Concello de Rianxo, previa tramitación oportuna, coa suspensión da Licencia Municipal por un período de dez días. B) Nos casos de reincidencia no tipo infractor incrementarase o tempo de suspensión da licenza municipal en 10 días a maiores por cada vez. C) Calquera outra infracción non recollida nesta Ordenanza, estará suxeita ao estipulado na normativa autonómica ou no seu defecto, no RD 763/1979, ou outra norma estatal que se aprobe de rango superior ou igual que derrogue a esta. Rianxo, 29 de febreiro de 20212 O Alcalde Adolfo Muíños Sánchez